b'\n_START_ARTICLE_\nLa Fortaleza\n_START_SECTION_\nHistoria\n_START_PARAGRAPH_\nEspanjan Puerto Ricon -kauden varhaisvaiheissa saarella ei ollut linnoituksia, mutta vuonna 1529 Espanja m\xc3\xa4\xc3\xa4r\xc3\xa4si pysyv\xc3\xa4n linnoituksen rakentamisesta San Juaniin. Rakennusty\xc3\xb6t p\xc3\xa4\xc3\xa4stiin aloittamaan vasta 1537 paikallisia vastaan k\xc3\xa4ytyjen taistelujen takia._NEWLINE_La Fortaleza valmistui vuonna 1540, ja alkuper\xc3\xa4iseen rakennelmaan kuului ymp\xc3\xa4r\xc3\xa4nmuotoinen torni, jota suojasi nelj\xc3\xa4 kivimuuria. Muurit olivat yli kaksi metri\xc3\xa4 paksut, ja niiden sis\xc3\xa4puolelle mahtui asumaan noin 200 ihmist\xc3\xa4. Pian t\xc3\xa4m\xc3\xa4n j\xc3\xa4lkeen rakennettiin toinen linnoitus Castillo San Felipe del Morro stragisesti t\xc3\xa4rke\xc3\xa4mp\xc3\xa4\xc3\xa4n paikkaan lahden suulle. La Fortalezen merkitys puolustuksessa oli siksi toissijainen ja toimi t\xc3\xa4s\xc3\xa4t eteenp\xc3\xa4in armeijan p\xc3\xa4\xc3\xa4llik\xc3\xb6iden ja my\xc3\xb6hemmin kuvern\xc3\xb6\xc3\xb6rin virka-asuntona._NEWLINE_George Cliffordin johtamat englantilaisjoukot valtasivat La Fortalezan 1598. He joutuivat j\xc3\xa4tt\xc3\xa4m\xc3\xa4\xc3\xa4n samana vuonna San Juanin paikallisten asukkaiden vastarinnan takia._NEWLINE_Hollantilainen kapteeni ja kaappari Boudewijn Hendricksz valtasi 1625 San Juanin 1\xc2\xa0500 miehen turvin. Espanjan kuvern\xc3\xb6\xc3\xb6ri Juan de Haro y Sanv\xc3\xadtores per\xc3\xa4\xc3\xa4ntyi joukkoineen San Felipe del Morron linnoitukseen. Hendricksz ei pystynyt valtaamaan sit\xc3\xa4 ja joutui pakenemaan espanjalaisten saatua vahvistuksia. Hollantilaiset polttivat San Juania ennen pakenemistaan ja vaurioittivat my\xc3\xb6s La Fortalezaa. J\xc3\xa4lleenrakennus aloitettiin 1640._NEWLINE_La Fortalezaa uudistettiin useita kertoja 1800-luvulla, ja vuonna 1822 siit\xc3\xa4 tehtiin virallisesti Puerto Ricon kuvern\xc3\xb6\xc3\xb6rin virka-asunto. Siin\xc3\xa4 teht\xc3\xa4v\xc3\xa4ss\xc3\xa4 se oli ep\xc3\xa4virallisesti ollut jo 1600-luvulta saakka. Kuvern\xc3\xb6\xc3\xb6ri Rafael Ar\xc3\xadstegui y V\xc3\xa9lez muutti siit\xc3\xa4 1846 palatsimaisen. Ar\xc3\xadstegui y V\xc3\xa9lez muutost\xc3\xb6iden j\xc3\xa4lkeen linnoitus sai nykyisen ulkoasunsa.'